Аддзел па адукацыі, спорце і турызме

Жодзінскага гарвыканкама Мінскай вобласці

Дзяржаўная ўстанова адукацыі “Жодзінская жаночая гімназія”

Конкурс “Педагагічная вясна – 2020”

Мой лепшы вучэбны занятак (Году малой Радзімы прысвячаецца!)

ПРАВАПІС КАНЧАТКАЎ НАЗОЎНІКАЎ МУЖЧЬІНСКАГА РОДУ ДРУГОГА СКЛАНЕННЯ Ў РОДНЫМ СКЛОНЕ АДЗІНОЧНАГА ЛІКУ

(VI клас)

Аўтар

Сіняўскі Сяргей Іванавіч,

настаўнік беларускай мовы

і літаратуры вышэйшай

кваліфікацыйнай катэгорыі

Адрас: вул.Савецкая, 20, г.Жодзіна,

Мінская вобласць, 222163,

тэл. 8 01775 6 73 02

Жодзіна 2020

ПРАВАПІС КАНЧАТКАЎ НАЗОЎНІКАЎ

МУЖЧЬІНСКАГА РОДУ ДРУГОГА СКЛАНЕННЯ

Ў РОДНЫМ СКЛОНЕ АДЗІНОЧНАГА ЛІКУ

(VI клас)

Мэта ўрока:

* 1. У выніку выканання вучэбных практыкаванняў вучні павінны:
  + ведаць правілы напісання канчаткаў назоўнікаў другога скланення ў родным склоне;
  + умець знаходзіць у тэкстах назоўнікі другога скланення, тлумачыць напісанне канчаткаў роднага склону ў залежнасці ад значэння слова;
  + умець абагульніць свае веды па тэме; складаць разгорнуты план вучэбнага паведамлення на тэму ўрока і прымяняць яго пры падрыхтоўцы паведамлення.
  1. Фарміраваць вучэбна-пазнавальныя ўменні і навыкі вучняў; удасканальваць навыкі лагічнага аналізу ў працэсе самакантролю.
  2. Стварыць умовы для фарміравання цікавасці да прадмета.

Задачы ўрока:

* дапамагчы вучням засвоіць правапіс канчаткаў назоўнікаў мужчынскага роду другога скланення;
* выявіць узровень падрыхтоўкі вучняў на пачатковым этапе работы; паўтарыць, якія назоўнікі адносяцца да другога скланення, разрады назоўнікаў;
* навучыцца тлумачыць правапіс канчаткаў назоўнікаў другога скланення ў родным склоне;
* праверыць веды вучняў па дадзенай тэме;
* выхоўваць цікавасць і павагу да роднай краіны і яе прыроды.

Тып урока: вывучэнне і першаснае замацаванне новага матэрыялу.

Абсталяванне: падручнік для VI класа; “Тлумачальны слоўнік беларускай мовы” для сярэдняй школы; віды беларускай прыроды (відэа); каляровыя кружкі чырвонага і сіняга колераў; запіс відэа “Гукі прыроды”; тэлевізар; карткі з тэкстам.

Ход урока

* + 1. Матывацыйна-арыентацыйны этап.

Арганізацыйны момант.

*Настаўнік***.** Давайце ўсміхнёмся адзін аднаму. Мне вельмі прыемна бачыць усмешкі на вашых тварах. Я думаю, што сённяшні ўрок прынясе нам усім задавальненне. Жадаю вам поспехаў.

*Слова настаўніка.*(Відэафайл).

*Калі гэтую зямлю ўбачыш хоць раз у жыцці, — яе не забудзеш. Калі з чыстых яе крыніц вып’еш глыток вады, — прыбавіцца сіл і радасці. Калі пройдзеш па гэтай зямлі, — палюбіш яе. I ў памяці навечна застануцца яе малюнкі. А калі нарадзіўся на гэтай зямлі, то, дзе б ні апынуўся, сэрца будзе неадступна клікаць да лясных і азёрных даляў, да духмянага чабору на ўзгорку...*

*Немагчыма не палюбіць гэтага краю. Але, бадай што, не адразу зразумееш яго сілу, схаваную таямніцу гаю, маўчанне ўзгорка, шапаценне травы і лесу, мерны плёскат прыбою... I ўсё гэта — наша родная краіна Беларусь!*

*(Ніна Шарай)*

Тэма і мэта ўрока.

*Настаўнік.*Сёння на ўроку мы адправімся ў беларускі лес рабіць лінгвістычныя адкрыцці. Мы пазнаёмімся з правапісам канчаткаў назоўнікаў II скланення муж.роду ў родным склоне.

*Настаўнік.*Звярніце ўвагу на словы, словы, выпісаныя на дошцы.

|  |
| --- |
| *Ляснік, арэх, браканьер, палясоўшчык\*, грыб, торф, ліст, мурашнік, мёд, грыбнік, кісларод\*, пясок, дуб, сок, егер\*.* |

Назоўнікі другога скланення размеркаваць у групы (тры слупкі):

**а)** асабовыя (*ляснік, егер\*, браканьер, грыбнік, палясоўшчык\**,

**б)** канкрэтныя (*грыб, дуб, ліст, мурашнік, арэх*),

**в)** рэчыўныя (*мёд, кісларод\*, пясок, сок, торф*).

Растлумачыць значэнні слоў, вылучаных зорачкай.

Праверка выканання задання.

* + 1. Інфармацыйны этап.

1. Азнаямленне з новым матэрыялам па падручніку. Складанне табліцы “Правапіс канчаткаў назоўнікаў другога скланення ў родным склоне”.

*Настаўнік.* Давайце разгледзім табліцу ў падручніку на стар.68 і паспрабуем на яе аснове скласці сваю (меншую па памеры) табліцу. *(Вучаніцы разам з настаўнікам выбіраюць ключавыя словы з табліцы ў падручніку. Пасля гэтага ім прапануецца або зрабіць асабістую табліцу, або скарыстаць гатовую).*

Звярніце ўвагу на табліцу на дошцы. Перапішыце яе сабе ў сшыткі.

|  |  |
| --- | --- |
| Родны склон, II скланенне | |
| -а -я | -у -ю |
| Адуш. (чалавека)  Канкр. (стала)  Назвы ўстаноў (інстытута) Навук.тэрм. (дзеяслова)  Наз.н.роду (сонца) | Зборныя прадм. (саду)  З’явы прыроды (ветру)  Рэчыўныя (азоту)  Абстрактныя (розуму)  Дзеянні (крыку)  Прастор., часавыя (захаду, часу) |

2. Работа з выпісанымі словамі.

*Настаўнік.* Сярод слоў, якія вы выпісалі ў самым пачатку ўрока, знайдзіце і запішыце асабовыя назоўнікі, паставіўшы адразу іх у родны склон. Абазначце канчаткі гэтых назоўнікаў?

*Адказ.* Вучаніца дае адказ на пытанне, называе асабовыя назоўнікі у родным склоне і гаворыць, што асабовыя назоўнікі другога скланення ў родным склоне маюць канчатак **-а**.

*Настаўнік.* Знайдзіце і назавіце вусна канкрэтныя назоўнікі, паставіўшы адразу іх у родны склон. Які канчатак маюць гэтыя назоўнікі?

Вучні падводзяцца да высновы: канкрэтныя назоўнікі другога скланення ў родным склоне маюць канчатак **-а**.

*Настаўнік.* Знайдзіце і назавіце вусна рэчыўныя назоўнікі, паставіўшы адразу іх у родны склон. Які канчатак маюць гэтыя назоўнікі?

Вучаніца пералічвае назоўнікі: мёд, кісларод\*, пясок, сок, торф; ставіць іх у родным склоне і заключае, што рэчыўныя назоўнікі другога скланення ў гэтым склоне маюць канчатак ***-у***.

ФІЗКУЛЬТХВІЛІНКА**.** (Відэафайл)

*Настаўнік.* Давайце спынімся на некалькі хвілін, каб адпачыць. Прыслухаемся да гукаў прыроды і выканаем некалькі практыкаванняў без слоў.

Выходзіць вучаніца, выконвае практыкаванні, клас паўтарае за ёй.

ІІІ. Першаснас замацаванне.

*Настаўнік.* Перад вамі тэкст (на картках). Выразна яго прачытайце. Вызначце стыль тэксту, абгрунтуйце думку. (*Мастацкі стыль*)

*Заданне 1.* Выпісаць у слупок з тэксту ў пачатковай форме назоўнікі другога скланення муж.роду, якія абазначаюць з’явы прыроды, дзеянні, прасторавыя і часавыя паняцці.

*Заданне 2.* Запісаць гэтыя назоўнікі ў родным склоне, абазначыць канчаткі.

*Сонца хавалася за воблакі, але было душна: зямля нібы дыхала гарачынёй. На небасхіле падымалася вялізная чорная хмара. Яна расла ўвачавідкі, шырылася, абдымала ледзь не паўнеба.*

*Раптам маланка працяла хмару з верху да нізу. Грымнуў гром, быццам залп гармат у час святочнага салюту. Дажджу яшчэ не было, але ўсё навокал пацямнела і прыціхла. Нідзе не было відаць ні душы.*

*Зноў бліснула маланка. Грымнула так, нібы раскалолася неба. Зашумеў вецер, паліў дождж. Бліскавіцы ўспыхвалі бесперапынна, гром перакочваўся хвалямі па ўсім небе, нешта сіпела, як на гарачай патэльні.*

*Мінула яшчэ, відаць, хвілін з дзесяць, і шум, грукат, дождж пачалі сціхаць. Разарваная і пасвятлелая хмара адсунулася на усход. Маланкі цяпер мільгалі далёка, а гром грымеў не так грозна, як раней. Неба хутка ачысцілася ад хмар, стала светла-блакітным, і на ім заззяла на ўсю моц ласкавае сонца.*

*Адказ: (небасхіл, верх, ніз, гром, залп, час, салют, дождж, вецер, шум, грукат, усход)*

Пасля праверкі выканання заданняў 1 і 2 вучні робяць выснову, што абстрактныя назоўнікі, якія абазначаюць з’явы прыроды, дзеянні, прасторавыя і часавыя паняцці ў родным склоне маюць канчатак***-у****.*

* + - 1. Падвядзенне вынікаў.
* Раскажыце пра асаблівасці канчаткаў назоўнікаў II скланення ў родным склоне адзіночнага ліку.

Вучаніца расказвае правіла па табліцы “Канчаткі назоўнікаў другога скланення ў родным склоне адзіночнага ліку”.

* Што было незразумелым пры вывучэнні тэмы або пры выкананні заданняў?
  + - 1. Кантрольны этап.

Настаўнік. Вось і заканчваецца наш паход у лес. Давайце падвядзём вынік і праверым веды па дадзенай тэме. Правядзём невялікую гульню. Каліўродным склоне назоўнік мае канчатак ***-а***, то падымаем кружок чырвонага колеру, калі***-у*** — сіні.

*Дождж****-у,*** *зубр-****а****, клён-****а****, холад****-у,*** *хлеб-****а****, вецер****-у,*** *шум****-у,*** *баравік-****а****, воўк-****а****, бярэзнік****-у.***

* + - 1. Дамашняе заданне**.** §18, практ.114.